Kristín Helga Gunnarsdóttir

Kristín Helga Gunnarsdóttir (født 1963) er en islandsk barnebokforfatter, romanforfatter og spaltist. Hun er særlig kjent for bøkene om Fiasol. Hun har også skrevet for tv og teatret, og arbeidet som nyhetsjournalist for tv-kanalen Stöð 2. 

Hun har studert journalistikk og spansk ved universitetene i Utah, Barcelona og Háskóli Íslands.

Hun har vunnet Vestnordisk råds barne- og ungdomslitteraturpris i 2008 for Draugaslóð [Spøkelsesspor] – en av flere bøker hvor hun blander islandsk folklore med moderne spenningsfortellinger. Hennes bok fra 2017 Vertu ósýnilegur – Flóttasaga Ishmaels [Vær usynlig – Ishmaels flukthistorie] er nominert til Nordisk råds barne- og ungdomslitteraturpris for 2018.

Referanser 

Islandske barnebokforfattere